TULTA JERUSALEMISTA
Shalom, rakkaat veljet ja sisaret! Ilo liittyä seuraanne!
On suuri siunaus, että voimme välittää teille täältä Jerusalemista sitä, -
mitä Jumala meille antaa.
Tänään puhun mielenkiintoisesta aiheesta, lopun ajoista.
Monet puhuvat siitä, ja niin mekin.
Haluan nyt puhua erityisesti siitä lukukappaleesta, -
joka kertoo Nooan elämästä.
1. Moos. 6:9: -
"Tämä on kertomus Nooan suvusta.
Nooa oli aikalaistensa keskuudessa hurskas ja nuhteeton mies -
ja vaelsi Jumalan yhteydessä.
Ja Nooalle syntyi kolme poikaa, Seem, Haam ja Jaafet.
Mutta maa turmeltui Jumalan edessä, ja maa tuli täyteen väkivaltaa.
Niin Jumala näki, että maa oli turmeltunut; -
sillä kaikki liha oli turmellut vaelluksensa maan päällä.
Silloin Jumala sanoi Nooalle: -
'Minä olen päättänyt tehdä lopun kaikesta lihasta, -
sillä maa on heidän tähtensä täynnä väkivaltaa; -
katso, minä hävitän heidät ynnä maan.
Tee itsellesi arkki honkapuista, rakenna arkki täyteen kammioita, -
ja tervaa se sisältä ja ulkoa.
Ja näin on sinun se rakennettava: -
kolmesataa kyynärää olkoon arkin pituus, -
viisikymmentä kyynärää sen leveys -
ja kolmekymmentä kyynärää sen korkeus." Ja niin edelleen.
Mielenkiintoinen kertomus. Jumala valitsi Nooa-nimisen miehen.
Heprean sana noach tarkoittaa mukavaa.
"Se mies on mukava, noach, hänen seurassaan on hyvä olla."
"Hän on erityinen. Hänen kanssaan ei tarvitse stressata."
Toiseksi se liittyy sanaan "lepo", menucha.
Hän oli löytänyt levon -
ja armon Jumalan silmissä.
Jumala katsoi häntä ja käski kirjoittaa hänestä nämä sanat.
Käännökset eivät tee näille sanoille oikeutta.
"Nooa oli hurskas ja nuhteeton mies -
sukupolviensa keskuudessa, bedorotav."
Ei siis "sukupolvensa", bedoro, vaan "sukupolviensa", bedorotav.
Hän eli vedenpaisumuksen aikaan ja sen jälkeen.
Hän oli hurskas, tsadik.
Juutalaisuudessa tsadik on sellainen, joka noudattaa Jumalan käskyjä, -
joka kuuntelee Jumalaa.
Juutalaisuudessa kolme tärkeintä asiaa ovat -
Tooran opiskelu, käskyjen noudattaminen ja hyvät teot.
Juutalaiset sanovat, että niistä kysytään jokaiselta, -
joka astuu totuuden maailmaan lähdettyään täältä.
Sellaista ihmistä, joka elää Tooran mukaan, sanotaan tsadikiksi.
Näin siis juutalaisuudessa.
Mutta mitä Kirjoitukset sanovat?
Meillähän on Toora, Profeetat, Kirjoitukset ja Uusi testamentti.
Kirjoitukset sanovat Abrahamista, -
että hän uskoi, ja se luettiin hänelle vanhurskaudeksi.
Se vanhurskaus tulee Jumalalta, -
kun uskomme Jumalaan ja siihen, mitä Hän on tehnyt.
Hepr. 11:6: "...ilman uskoa on mahdoton olla otollinen; -
sillä sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät."
Se jae osoittaa Abrahamiin, joka oli otollinen Jumalalle uskonsa tähden.
Abraham sai vanhurskauden uskosta.
Kun uskomme Messias Jeshuaan, Jumalan Poikaan, -
joka kantoi maailman synnit, -
saamme Messiaan vanhurskauden.
Nooa oli tsadik. Missä sukupolvessa hän eli?
Vedenpaisumusta edeltävä sukupolvi oli turmellut vaelluksensa.
Se oli hyvin julma ja paha sukupolvi.
Ihmisissä oli niin paljon pahuutta, että maakin oli turmeltunut.
Vedenpaisumuksen kerrotaan kestäneen niin kauan, -
että maakin puhdistuisi, ei vain hengellisesti, vaan fyysisestikin.
Hän eli sukupolvessa, jossa ihmiset eivät kunnioittaneet toisiaan.
He eivät kunnioittaneet toistensa omaisuutta -
ja olivat ihan kauheita.
Kerrotaan, että kun he päättivät kirjoittaa avioliittosopimuksia -
miesten ja naisten kesken, -
Jumala päätti puhdistaa maan.
Luetaan, mitä Jumala sanoo.
"...kaikki liha oli turmellut vaelluksensa maan päällä..."
"Minä olen päättänyt tehdä lopun kaikesta lihasta, -
sillä maa on heidän tähtensä täynnä väkivaltaa, chamas."
Chamas tarkoittaa väkivaltaa.
Gazassakin on Hamas. Niin he itseään nimittävät.
Se tarkoittaa hepreaksi suurta pahuutta.
Jumala päätti, että nyt riitti, maa on puhdistettava.
Jumala katui tehneensä ihmiset.
Jae 5: -
"Mutta kun Herra näki, että ihmisten pahuus oli suuri maan päällä -
ja että kaikki heidän sydämensä aivoitukset ja ajatukset -
olivat kaiken aikaa ainoastaan pahat..."
Kuvitelkaa, kaiken aikaa ainoastaan pahat!
Olemme uusi luomus. Synnyimme uudesti.
Paavali ja muut apostolit kuitenkin opettavat, -
että meidän on uudistettava mielemme.
Vaikka olemme syntyneet uudesti ja olemme saaneet uuden hengen, -
ja vaikka olemme Jumalan lapsia ja Messiaan ystäviä, -
on tärkeää, että uudistamme mielemme.
Kaikki heidän ajatuksensa olivat kaiken aikaa ainoastaan pahat.
"...niin Herra katui tehneensä ihmiset maan päälle, -
ja hän tuli murheelliseksi sydämessänsä."
Jumala tuli surulliseksi.
Silloin kun Hän oli luonut kaiken, Hän näki, että se oli hyvä.
Sille on monia selityksiä, miksi Hän sanoi kaikkea hyväksi.
Nyt Jumala oli surullinen ja katui luomistyötään.
"Katua", lehinachem, on sekin noach-sanasta.
Samoin "lohduttaa", lenachem, -
esimerkiksi niitä, jotka surevat kuollutta läheistään.
Jumala katui tehneensä ihmiset.
Jumala katui ja suri kuin olisi menettänyt rakkaansa.
"Ja Herra sanoi: 'Minä hävitän maan päältä ihmiset, jotka minä loin, -
sekä ihmiset että karjan, matelijat ja taivaan linnut; -
sillä minä kadun ne tehneeni'.
Mutta Nooa sai armon Herran silmien edessä."
Tämä lause miellyttää minuakin, -
eli "saa armon silmissäni", kuten hepreaksi sanotaan.
Tämä lause ilahduttaa minua.
Nooa sai armon Jumalan silmissä, -
koska hän etsi Jumalaa sen sukupolven keskellä.
Me saamme armon sen tähden, mitä Jeshua teki.
"Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Tsadik tekee vanhurskauden tekoja, -
mutta emme voi olla vanhurskaampia kuin meidän on annettu olla.
Olemme saaneet Messiaan vanhurskauden.
Jumala herätti Messiaan kuolleista, -
ja uskoessamme siihen saimme vanhurskauden.
Pitäisikö meidän yrittää tulla aina vain vanhurskaammaksi?
Ei, vaan meidän on näytettävä Jumalan vanhurskautta toisille, -
tehdä vanhurskauden tekoja.
Elämmehän Messiaan vanhurskaudessa.
Emme tee syntiä, koska elämme armon alla.
Uskomme Herran Jeshuan armoon, ja siksi emme tee syntiä, -
emme siksi, -
että pelkäisimme joutuvamme tulevaisuudessa helvettiin.
Ei, se on jo menneisyyttä.
Emme tee syntiä, koska olemme maistaneet Messiaan armoa -
ja rakastamme sitä armoa.
Olemme saaneet armon Jumalan silmissä.
"Nooa sai armon Herran silmien edessä."
Se sanotaan ennen jaetta 9: "Tämä on kertomus Nooan suvusta."
Saimme armon Jumalan silmissä siksi, mitä Jeshua teki, -
mutta tiedättekö mitä?
Silloin kun otimme Messiaan vastaan, -
aloitimme uuden elämän.
Jumala antoi meille uuden hengen.
Sitä alkoi "Orenin kertomus", "Roshelin kertomus", -
"Mirjamin kertomus" tai kenen hyvänsä.
"Tämä on kertomus Nooan suvusta.
Nooa oli aikalaistensa keskuudessa hurskas ja nuhteeton mies -
ja vaelsi Jumalan yhteydessä."
Kerrotaan, että häntä kuvattiin näin siksi, -
että hän eli niin pahan sukupolven aikana.
Jos hän olisi elänyt Abrahamin, Iisakin ja Jaakobin aikaan, -
Israelin hurskaiden isien -
ja Messiaan seurakunnan hengellisten isien aikaan, -
Nooa ei ehkä olisikaan ollut niin hurskas Abrahamin rinnalla.
Ehkä se on totta.
Meille tärkeää on kuitenkin se, että Nooa muistuttaa meitä lopun ajoista.
Jeshua sanoi, että ne muistuttavat Nooan päiviä.
Ihmiset menivät naimisiin, kävivät kauppaa -
ja elivät huomaamatta mitään 120 vuotta, -
kun Nooa rakensi arkkia.
Jumala määräsi sen jälkeen 120 vuotta ihmisen eliniäksi.
Nooa rakensi arkkia 120 vuotta, -
eikä sinä aikana satanut kertaakaan.
Taivas on shamajim, koska sieltä, sham, tulee vesi, majim.
Ihmiset varmasti ihmettelivät, mitä Nooa oikein teki.
Se ei ollut normaalia.
Hän tuomitsi maailman rakentamalla arkkia.
Jumala valitsi hänet ja tuomitsi maailman hänen kanssaan.
Samoin hän tekee meidän kanssamme.
1. Kor. 6:3: "Ettekö tiedä, että me tulemme tuomitsemaan enkeleitä, -
emmekö sitten maallisia asioita?"
Meidän kauttamme Jumala tuomitsee maailman.
Meidän elämämme kautta. Mekin rakennamme arkkia kuin Nooa.
Synnyimme uudesti Jumalan armosta.
Emme pystyneet siihen omin teoin, -
emme hyvin teoin, emmekä edes Tooran käskyjä tottelemalla.
Hän pelasti meidät, antoi syntimme anteeksi, -
koska Jeshua nousi ristille ja kuoli syntiemme edestä.
Saimme Jumalalta uskon, jotta uskoisimme sen.
Hän lunasti meidät.
Ylösnousemuksessaan Hän antoi meille vanhurskauden.
Nyt olemme Hänen yhteistyökumppaneitaan.
Jumala toimii meidän kauttamme täällä maan päällä.
Rakennamme arkkia.
Arkki on pelastuksen symboli.
Se muistuttaa tulevasta tuomiosta maan päällä.
Rakentaessaan arkkia Nooa ei vain tuominnut maailmaa, -
vaan myös julisti maailmalle evankeliumia.
Voimme evankelioida sekä elämäntavalla että sanoilla.
Rakentamalla arkkia kerromme maailmalle, -
että Jumala tuomitsee maailman, -
eikä maailma voi jatkaa pahuudessaan, vaan se tuhoutuu.
Jumala ei kuitenkaan halua menettää ketään.
Jumala rakastaa kaikkia luotujaan, kaikkia, jotka Hän on antanut syntyä.
Sillä ei ole merkitystä, miten he ovat saaneet alkunsa, -
avioliitossa tai sen ulkopuolella.
Jumala antoi heille mahdollisuuden syntyä, ja Hän rakastaa heitä.
"Sillä niin on Jumala maailmaa rakastanut, -
että hän antoi ainokaisen Poikansa, -
ettei yksikään, joka häneen uskoo, hukkuisi..."
Jumala käski meidän rakentaa ja evankelioida: -
"Kääntykää ja tehkää sovinto Jumalan kanssa!
Jumala ei tahdo tuomita teitä, vaan pelastaa teidät.
Hän tahtoo lunastaa teidät synneistänne -
ja vanhurskauttaa teidät."
Niin kuin Habakuk sanoi: "Vanhurskas on elävä uskostansa."
Israelissa sanotaan väärin: "Jokainen elää uskostaan."
Ei siinä sanota "jokainen", vaan "vanhurskas".
Voimme uskoa kaikenlaisiin typeryyksiin, -
sellaisiin, jotka Jumalan Sana kieltää.
Mutta me uskomme Jumalan Sanaan, ja siksi olemme vanhurskaita.
Saamme vanhurskauden Jumalalta Jeshuan kautta.
Hän oli hurskas ja nuhteeton, tamim. Se on kiinnostava sana.
Nykyään Israelissa tamim on naiivi, -
sellainen hölmö, jota voi huijata.
Ei, vaan tamim on tärkeä sana.
Tamim on sellainen, jota maailman pahuus ei pääse tärvelemään.
Hän ei ota vastaan sitä pahuutta.
Hän varjelee itsensä siltä.
Miksi pitää rakentaa arkkia? Mikä se on?
Arkki ja Jumalan Sana ovat sama asia.
Kun täytät elämäsi Jumalan Sanalla, niin kuten Jeshua sanoi, -
saat kaiken, mitä anot rukouksessa, uskoen.
Kun olemme Jumalan Sanassa, olemme arkissa.
Kun rukoilemme, olemme arkissa.
Kun toteutamme Jumalan tahtoa, olemme arkissa.
Mikä arkki on?
Jumala loi meihin uuden hengen, ja synnyimme uudesti.
Apostolit sanovat, että työskentelemme hengessämme -
pelastaaksemme sielumme.
Henkemme työskentelee Pyhän Hengen kanssa -
pelastaakseen sielumme, rakentaakseen arkin, -
uskovan ihmisen luonteen.
Meidän on rakennettava uutta luonnettamme ja elämäämme.
Niin mielemme uudistuu.
Murramme mielemme linnakkeita -
ja otamme vastaan uutta tietoa.
Tahtomme mukautuu Jumalan tahtoon.
Silloin suhtaudumme asioihin aivan toisin kuin ennen.
Aistimme ja tunteemme uudistuvat, -
koska pysymme Jumalan Sanassa, rukoilemme -
ja toteutamme Jumalan tahtoa.
Niin rakennamme arkkia.
Älkää mukautuko tämän maailmanajan mukaan!
Luetaan se Roomalaiskirjeestä.
Room. 12:1 alkaen.
Se on tärkeä kohta.
"Niin minä Jumalan armahtavan laupeuden kautta -
kehoitan teitä, veljet, antamaan ruumiinne -
eläväksi, pyhäksi, Jumalalle otolliseksi uhriksi; -
tämä on teidän järjellinen jumalanpalveluksenne.
Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, tutkiaksenne, -
mikä on Jumalan tahto, mikä hyvää ja otollista ja täydellistä."
Ihmisruumis on kuin arkki hengelle, joka pelastuu, -
tai joka on jo pelastunut.
Kuten Room. 6 sanoo, -
annamme nyt jäsenemme vanhurskauden palvelijoiksi, -
emmekä synnin palvelijoiksi kuten ennen.
Se on tärkeä ymmärtää, rakkaat veljet ja sisaret!
Ja kaiken sen teemme uskossa.
Siirrytään Heprealaiskirjeen lukuun 11.
Hepr. 11:7: -
"Uskon kautta rakensi Nooa...
arkin perhekuntansa pelastukseksi..."
Paavali sanoi vankilassa, -
kun vankilan ovet avautuivat maanjäristyksessä, -
ja vartija otti miekkansa tappaakseen itsensä: -
"Älä tee itsellesi mitään pahaa, sillä me kaikki olemme täällä."
Vartija lankesi polvilleen ja sanoi: -
"Mitä minun pitää tekemän, että minä pelastuisin?"
Hän vastasi: "Usko Herraan Jeesukseen, niin sinä pelastut, -
niin myös sinun perhekuntasi."
Kun uskomme, pelastumme heti. Jumala luo meihin heti uuden hengen.
Hän ei korjaa henkeämme, vaan luo uuden hengen.
Mutta sen hengen avulla rakennamme vähitellen arkkia.
Kiitos Jumalalle! Ja teemme sen uskossa, -
koska, jae 6: "ilman uskoa on mahdoton olla otollinen; -
sillä sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät.
Uskon kautta rakensi Nooa, -
saatuaan ilmoituksen siitä, mikä ei vielä näkynyt, -
pyhässä pelossa arkin perhekuntansa pelastukseksi; -
ja uskonsa kautta hän tuomitsi maailman, -
ja hänestä tuli sen vanhurskauden perillinen, joka uskosta tulee."
Nooakin peri vanhurskauden uskosta.
Samoin mekin perimme vanhurskauden.
Jumala sanoi, että niillä, jotka eivät ota vastaan Hänen tahtoaan, -
ei ole hyvä tulevaisuus. Se on kauhea.
Siksi Jumala kertoi meille suunnitelmansa, -
ja antoi meille uskon siihen.
Nyt on meidän tehtävämme olla nuhteettomia, tamim.
Tamim on sellainen, joka uskoo lapsen tavoin kaikkeen, -
mitä Jumala sanoo.
Lapsi uskoo kaiken, mitä vanhemmat sanovat.
Jumala sanoi Abrahamille: "Vaella minun edessäni ja ole nuhteeton."
Vaeltaminen on uskoa, -
mutta nuhteettomuus riippuu meistä itsestämme.
Saimme vanhurskauden, -
mutta meidän on käytettävä sitä ollaksemme nuhteettomia.
Siitä pääsemme seuraavaan kohtaan, -
1. Moos. 2:15: -
"Ja Herra Jumala otti ihmisen ja pani hänet Eedenin paratiisiin -
viljelemään ja varjelemaan sitä."
Viljelemään ja varjelemaan!
Jumala antoi meille valtuudet puutarhaansa, -
rakentaa arkkia ja huolehtia siitä, -
ettei käärme pääsisi sinne.
Hänellä ei ole auktoriteettia siellä, vaan vain meillä.
Siitä halusin puhua tänään.
Uskon tämän opetuksen siunanneen monia.
Rukoilen, että olisitte nuhteettomia, tamim, -
ja pitäisitte kiinni Jumalan vanhurskaudesta elämässänne, -
että rakentaisitte elämänne arkkia ja olisitte Jumalalle otollisia uskossanne.
Jeshua Messiaan nimessä, shalom Jerusalemista!
Suomennos: Hannele Lehtoranta